Listi yfir morð á Íslandi frá 2000

Listar yfir morð á Íslandi
Listi yfir morð á Íslandi frá 1874–1969
Listi yfir morð á Íslandi frá 1970–1999
Listi yfir morð á Íslandi frá 2000
Þetta er listi yfir morð á Íslandi frá árinu 2000.
2000 - 2009
2000
 18. mars 2000

+Stutt lýsing Maður skýtur föður sinn með riffli, mögulega af slysni. StaðurHúsavík Þolandi ~66 ára maður Gerandi ~21 árs sonur hans Dómur 4 mánuðir Jón Frímann Jónsson (1934–2000) lést af völdum skotsára sem hann hlaut í höfuð. Sonur hans, f. 1979, sat við rúmgafl föður síns sem svaf og ætlaði að svipta sjálfan sig lífi. Jón vaknaði og greip til riffilsins sem sonurinn hélt á og hleypti hann þá af. Sagðist sonurinn hafa hleypt af tveimur skotum til viðbótar í sturlun. Ákvað hann að láta dauða föður síns líta út eins og sjálfsvíg þar til hann gæti sagt systkinum sínum frá því að hann væri valdur að dauða hans. Ekki fór það eftir og þremur dögum eftir að Jón hafði verið skotinn var sonurinn handtekinn. Sönnunargögn ýttu undir frásögn sonarins og voru þau tekin til refsilækkunar. Hann hlaut 4 mánaða fangelsisdóm.Fjögurra mánaða fangelsiÁkvað að fyrirfara sér við rúmstokk föður sínsÁkæruvaldið gegn Þórði Braga Jónssyni

 15. apríl 2000

+Stutt lýsing Kona stungin ítrekað með hníf StaðurKeflavík Þolandi ~20 ára kona Gerandi ~22 ára maður Dómur 18 ár Áslaug Óladóttir (1980–2000) stungin 28 sinnum og lést hún af áverkum sínum. Morðið talið sérstaklega hrottalegt. Rúnar Bjarki Ríkharðsson (1978–) játaði verknaðinn, ásamt öðrum brotum á borð við líkamsárásir og nauðgun á sama svæði og tíma og morðið átti sér stað. Rúnar var ekki talinn eiga sér neinar málsbætur og var dæmdur til 18 ára fangelsisvistar af Héraðsdómi Reykjaness þann 20. desember 2000, og staðfesti Hæstiréttur þann dóm þann 23. maí 2001.Dómur í máli Rúnars Bjarka Ríkharðssonar22 ára karlmaður dæmdur í 18 ára fangelsi fyrir morð, nauðganir og líkamsárás

 27. maí 2000

+Stutt lýsing Konu hrint fram af svölum á 10. hæð í blokk Staður Kópavogur Þolandi 21 árs kona Gerandi 23 ára maður Dómur 14 ár Áslaug Perla Kristjónsdóttir (1979–2000) lést af áverkum sínum eftir að hafa fallið af 10. hæð fjölbýlishúss í Kópavogi. Ásgeir Ingi Ásgeirsson (1976–) var ákærður fyrir morðið en hann neitaði sök. Mikið var tekist á fyrir rétti um hvort um slys væri að ræða eða ásetning. Hæstiréttur taldi óvéfengjanlegt að Ásgeir hafi veist að Áslaugu og hrint henni fram af svölum í íbúð hans eftir að hún neitaði honum um samfarir. Ásgeir lýsti síðar yfir ábyrgð á dauða Áslaugar. Ásgeir var dæmdur til 14 ára fangelsisvistar af Hæstarétti þann 21. júní 2001.Dómur í máli Ásgeirs Inga ÁsgeirssonarSýknu er krafist á grundvelli vafaatriða

 23. júlí 2000

+Stutt lýsing Kyrking Staður Reykjavík Þolandi ~48 ára maður Gerandi ~39 ára kona Dómur 14 ár Hallgrímur Elísson (1952–2000) lést eftir að þrengt hafði verið að hálsi hans þar sem hann lá á dýnu í íbúð í Reykjavík. Bergþóra Guðmundsdóttir (1961–2014) var ákærð í málinu en hún neitaði sök. Hún og Hallgrímur voru bæði gestkomandi í íbúðinni en þau, húsráðandi og annar gestur höfðu setið við drykkju og mögulega neytt annarra lyfja að kvöldi morðsins. Þrátt fyrir gloppóttann vitnisburð var talið óyggjandi að Bergþóra hefði framið morðið. Hún var dæmd til 14 ára fangelsisvistar af Héraðsdómi Reykjavíkur 30. mars 2001. Hæstiréttur staðfesti þann dóm 14. júní 2001.Dómur í máli Bergþóru GuðmundsdótturKona dæmd fyrir að kyrkja mann: 14 ára fangelsi

 8. nóvember 2000

+Stutt lýsing Maður sleginn í höfuð með hamri Staður Þolandi ~27 ára maður Gerandi ~33 ára maður Dómur 16 ár Einar Örn Birgisson (1973–2000) fannst myrtur, en hann var sleginn fjórum sinnum í höfuðið með hamri. Atli Guðjón Helgason (1967–) játaði á sig morðið viku síðar, en hann hafði áður reynt að hylja og losa sig við sönnunargögn. Dómarar töldu Atla hafa banað Einari af ásetningi og því hefði hann ekkert sér til málsbóta. Atli var dæmdur til 16 ára fangelsisvistar af Héraðsdómi Reykjavíkur þann 29. maí 2001.Dómur í máli ákæruvaldsins gegn Atla HelgasyniDæmdur í 16 ára fangelsi fyrir manndráp
 27. október 2001

+Stutt lýsing Maður stunginn ítrekað með hníf, laminn með kylfu, og kæfður með plastpoka. Morðinginn taldi að verið væri að veitast að sér kynferðislega. Staður Reykjavík Þolandi ~44 ára maður Gerandi ~25 ára maður Dómur Ósakhæfur Finnbogi Sigurbjörnsson (1957–2001) fannst látinn í garði í Breiðholti. Ásbjörn Leví Grétarsson (1976–) gekkst við morðinu, en hann og Finnbogi höfðu hist í miðbæ Reykjavíkur og farið saman heim til Ásbjörns til að reykja maríjúana. Ásbjörn sagði viðleitni Finnboga hafa orðið kynferðislega og að það hafi minnt hann á misnotkun sem hann varð fyrir í æsku. Við þá minningu hafi hann sturlast og fundist hann vera að veitast að þeim sem hafði misnotað hann, en ekki að Finnboga, og fundist hann þurfa að deyða brotamanninn. Ásbjörn náði í eldhúshníf og stakk hann Finnboga átta sinnum í bringu og bak og skar hann níu sinnum þvert yfir háls hans. Finnbogi lést þó ekki við þetta svo að Ásbjörn náði í hafnarboltakylfu og sló Finnboga um tíu þungum höggum í höfuðið. Þar sem Finnbogi andaði enn, þrátt fyrir árásir Ásbjörns, náði Ásbjörní plastpoka og setti yfir höfuð Finnboga. Þegar Finnbogi hafði loks gefið upp öndina, dró Ásbjörn hann út úr íbúð sinni og yfir í nærliggjandi garð. Blóðslóð lá frá íbúðinni og að líkinu og var hún um 80 metra löng. Ásbjörn var byrjaður að þrífa blóð af áhöldunum sem hann notaði og af gólfinu þegar lögreglu bar að garði. Ásbjörn var dæmdur ósakhæfur sökum sturlunar og geðrofs, og gert að sæta öryggisgæslu á réttargeðdeildinni að Sogni.Morðið við Bakkasel: Ástæða liggur ekki fyrirMorðrannsókn miðar velÁkærður fyrir manndrápHrottafengin og langvinn atlagaÁfram í öryggisgæslu á Sogni

2002
 18. febrúar 2002

+Stutt lýsing Maður undir áhrifum fíkniefna ræðst á annan með kjötexi án ástæðu. Staður Reykjavík Þolandi ~51 árs maður Gerandi ~24 ára maður Dómur 16 ár Bragi Óskarsson (1951–2002) fannst látinn á Víðimel í Reykjavík. Bragi hafði hlotið mörg högg í höfuð og andlit sem höfðu verið veitt með kjötexi, slaghamri og sveðju. Sömu nótt og Braga var ráðinn bani var brotist inn á dekkjaverkstæði við Ægisíðu, en vísbendingar þaðan leiddu lögreglu til innbrotsþjófsins sem reyndist einnig vera morðingi Braga. Hafði morðinginn, Þór Sigurðsson (1978–), rekist á Braga og myrt hann engöngu vegna þess að Bragi varð á vegi hans. Þór var undir miklum áhrifum fíkniefna þegar bæði innbrotið og morðið áttu sér stað. Hann játaði verknaðinn og vísaði lögreglu á morðvopnin og blóðug föt í ruslatunnu rétt hjá morðstaðnum. Héraðsdómur Reykjavíkur dæmdi Þór til 16 ára fangelsisvistar þann 8. janúar 2003.Fíkill framdi morð á leið heim úr innbrotiMaður handtekinn grunaður um morðiðDæmdur í 16 ára fangelsi fyrir morð

 6. mars 2002

+Stutt lýsing Kona stingur mann sinn eftir að hann barði hana. Staður Þolandi ~50 ára maður Gerandi ~39 ára sambýliskona hans Dómur 8 ár Steindór Kristinsson (1952–2002) var stunginn í bringu og kvið og lést 18 dögum síðar af lungnabilun vegna bráðrar lungnabreytingar og lungnabólgu í kjölfar þess. Steindór er talinn hafa barið sambýliskonu sína í andlitið að kvöldi árásarinnar en sambýliskonan, Sigurhanna Vilhjálmsdóttir (1963–2019), er sögð hafa reiðst heiftarlega og ráðist á Steindór eftir að hann barði hana. Sigurhanna bar við minnisleysi sökum ölvunar, en hún hlaut 8 ára dóm í Héraðsdómi Reykjavíkur þann 25. október 2002.Dæmd í átta ára fangelsi fyrir manndráp

 27. apríl 2002 
Stutt lýsing Kona kyrkir níu ára dóttur sína StaðurReykjavík Þolandi ~9 ára stúlka Gerandi ~38 ára móðir stúlkunar Dómur Ósakhæf Níu ára stúlka lést eftir að móðir hennar þrengdi að hálsi hennar í húsi í Breiðholti aðfaranótt 27. apríl. Mæðgurnar sem bjuggu í Borgarfirði voru gestkomandi í húsinu. Húsráðanda var ekki viðvart um atburðinn fyrr en morguninn eftir. Móðir stúlkunnar var dæmd ósakhæf sökum geðræns ástands og var gert að sæta öryggisgæslu á réttargeðdeildinni að Sogni.

 25. maí 2002

+Stutt lýsing Líkamsárás fyrir utan skemmtistað Staður Reykjavík Þolandi ~22 ára maður Gerandi Baldur Freyr Einarsson og Gunnar Friðrik Friðriksson Dómur 6 ár, 3 ár Magnús Freyr Sveinbjörnsson (1980–2002) varð fyrir grófri líkamsárás af hendi tveggja manna fyrir utan skemmtistaðinn Spotlight í Hafnarstræti í Reykjavík. Magnús lést á spítala rúmri viku eftir að árásin átti sér stað. Allmörg vitni voru að árásinni auk þess sem að atburðurinn náðist á upptöku í öryggismyndavél. Árásarmennirnir gáfu sig fram við lögreglu daginn eftir og voru þá settir í gæsluvarðhald. Þeir voru dæmdir í 3 og 2 ára fangelsi í Héraðsdómi Reykjavíkur, Hæstiréttur lengdi seinna dóma þeirra í 6 ár og 3 ár.http://timarit.is/view_page_init.jsp?pageId=3472193 https://www.mbl.is/frettir/innlent/2003/10/02/domur_thyngdur_yfir_monnum_sem_urdu_manni_ad_bana_i/

 26. september 2002

+Stutt lýsing Hnífsárás á heimili Staður Reykjavík Þolandi ~66 ára maður Gerandi ~36 ára maður Dómur Ósakhæfur Bragi Ólafsson (1936–2002) var stunginn til bana á heimili sínu að Klapparstíg í Reykjavík, en hann hafði orðið konu sinni að bana í sama húsi 14 árum áður. Banamein var stungusár sem náði inn að hjarta, en hann hafði verið stunginn víða, meðal annars í framhandlegg og kvið. Þegar lögreglu og sjúkrabíl bar að garði var Bragi enn með lífsmarki og gat hann skýrt lögreglu að einhverju leiti frá atburðarásinni. Bragi var látinn þegar komið var upp á sjúkrahús. Að sögn nágranna Braga var mikið blóð á veggjum íbúðarinnar og á gangi hússins. Lögreglan handtók Stein Ármann Stefánsson (1966–2013) sama kvöld. Steinn Ármann hafði áður komið við sögu hjá lögreglu og var hann talinn veikur á geði. Fjölskylda Steins hafði þá þegar lýst yfir áhyggjum sínum af andlegu ástandi Steins, en hún taldi víst að hann gæti reynst hættulegur og framið eitthvert voðaverk. Steinn neitaði til að byrja með að hafa verið valdur að dauða Braga, en viðurkenndi það fljótlega. Vafi lék á um sakhæfi hans, en geðlæknar voru ekki sammála um ástand Steins að kvöldi morðsins. Hæstiréttur dæmdi hann þó að lokum ósakhæfan og var honum gert að sæta öryggisgæslu á réttargeðdeildinni að Sogni. Hann er talinn hafa verið á sterkum lyfjum er hann framdi verknaðinn og hafi verið haldinn ranghugmyndum. Steinn á að baki langan sakaferil.Dómur í máli Steins StefánssonarHörð átök og blóð upp um veggiManndrápsmálið á KlapparstígGæðlæknar ósammála um sakhæfiEinnig vandamál á ÍslandiSýknaður af ákæru um manndráp

2004
 31. maí 2004

+Stutt lýsing Móðir stingur unga dóttur sína með hníf. Staður Reykjavík Þolandi ~12 ára stelpa Gerandi ~43 ára móðir hennar Dómur Ósakhæf Guðný Hödd Hildardóttir (1992–2004) fannst stungin til bana á heimili sínu á Hagamel í Reykjavík. Móðir Guðnýjar, Hildur Árdís Sigurðardóttir (1961–2020), hafði veist að Guðnýju og bróður hennar með hníf. Bróður Guðnýjar tókst að flýja úr íbúðinni og fór yfir til vinar síns sem hringdi á lögregluna. Er lögreglan kom heim til Hildar fann hún Guðnýju látna í rúmi sínu, en hún hafði verið stungin margsinnis. Hildur sjálf var illa særð þar sem hún hafði stungið sjálfa sig eftir að hafa sært son sinn og banað dóttur sinni. Hildur var færð á spítala þar sem hennar var gætt, en þaðan var hún síðan færð að Sogni. Hildur hafði áður reynt að fremja sjálfsvíg og hafði einnig sagt í návist annarra að frekar myndi hún drepa sig og börnin sín en að þau yrðu tekin af henni. Kennarar barnanna höfðu að auki lýst yfir áhyggjum af velferð þeirra. Hildur var dæmd ósakhæf og gert að sæta öryggisgæslu á réttargeðdeildinni að Sogni.Dæma móður á HagamelSagðist frekar drepa börnin en láta þau frá sérMan ekki eftir að hafa banað dóttur sinniGuðný Hödd Hildardóttir

 4. júlí 2004

+Stutt lýsing Maður myrðir sína fyrrverandi með kúbeini og losar sig við líkið úti í hrauni. Staður Þolandi ~34 ára  indónesísk kona Gerandi ~45 ára barnsfaðir hennar Dómur 16 ár Sri Rahmawati (1970–2004) var myrt með kúbeini og taubelti. Morðinginn bar líkið inn í sturtuklefa og þreif það. Setti svo í poka og bar út í bíl. Hann henti farsíma hennar í sjóinn og losaði sig við líkið í hraungjótu í nágrenni Hafnarfjarðar. Morðinginn, Hákon Eydal (1959–), barnsfaðir fórnarlambsins, var dæmdur í 16 ára fangelsi 2005.Sextán ára fangelsi fyrir morð; grein í Fréttablaðinu 2005

 1. nóvember 2004

+Stutt lýsing Kyrking Staður Kópavogur Þolandi ~25 ára kona Gerandi Eiginmaður hennar Dómur 11 ár Sæunn Pálsdóttir (1979–2004) lést eftir að eiginmaður og barnsfaðir hennar þrengdi að hálsi hennar með þvottasnúru aðfaranótt 1. nóvember 2004 á heimili þeirra í Kópavogi. Eiginmaður hennar, Magnús Einarsson, játaði verknaðinn fyrir tengdaforeldrum sínum og lögreglu. Talið er að morðið hafi verið framið af ásetningi, en engu að síður sýndi Magnús iðrun. Héraðsdómur dæmdi Magnús til 9 ára fangelsisvistar en Hæstiréttur þyngdi þann dóm og dæmdi Magnús til 11 ára fangelsisvistar þann 23. febrúar 2006.Dómur í máli Magnúsar EinarssonarDæmdur í ellefu ára fangelsi

 13. nóvember 2004

+Stutt lýsing Líkamsárás Staður Keflavík Þolandi ~32 ára  Dani Gerandi ~29 ára  Breti Dómur 1½ ár Flemming Tolstrup (1972–2004) lést á veitingastaðnum Traffic í Keflavík aðfaranótt laugardagsins 13. nóvember 2004. Scott McKenna Ramsay (1975–) kýldi Tolstrup í hálsinn með þeim afleiðingum að slagæð rifnaði og blæðing sem Flemming hlaut milli heila og heilahimna leiddi til dauða hans. Ramsey viðurkenndi strax á vettvangi að hafa slegið hann og sagði ástæðuna þá að Flemming hefði stöðugt verið að áreita sambýliskonu hans. Fyrir héraðsdómi hafði Ramsey játað brotið skýlaust og þótti sannað að andlát Flemmings hefði verið bein afleiðing hnefahöggsins sem hann veitti honum. Héraðsdómur Reykjaness dæmdi Scott Mckenna Ramsay í átján mánaða fangelsi, þar af fimmtán mánuði skilorðsbundið, í október 2005, sem Hæstiréttur Íslands staðfesti 23. mars 2006.Hæstiréttur staðfestir dóm yfir Ramsay Hæstaréttardómur yfir Ramsay

 12. desember 2004

+Stutt lýsing Líkamsárás á veitingastað Staður Mosfellsbær Þolandi ~55 ára maður Gerandi ~25 ára maður í jólasveinabúningi Dómur 3 ár Ragnar Björnsson (1949–2004) lést á veitingastaðnum Ásláki í Mosfellsbæ aðfararnótt 12. desember 2004. Hafði Ragnar staðið við anddyri veitingastaðarins með konu sinni er maður íklæddur jólasveinabúningi tróðst inn og felldi niður glas sem brotnaði við fætur Ragnars. Ragnar helti sér í kjölfarið yfir manninn, Loft Jens Magnússon (1979–), sem brást illur við og kýldi Ragnar í hálsinn. Við það féll Ragnar á gólfið og rak höfuðið í. Loftur yfirgaf staðinn en vinur hans náði honum og fékk hann með sér til baka. Lífgunartilraunir eiganda veitingastaðarins og síðan sjúkraliða og uppi á Landspítala báru ekki árangur. Slagæð hafði rifnað við höggið sem Loftur veitti Ragnari og blæddi mikið inn á höfuðkúpu Ragnars. Hann lést vegna mikillar blæðingar á milli heila og innri heilahimnu. Loftur var enn á staðnum, og mjög ölvaður, er lögreglan mætti á vettvang og var hann strax handtekinn. Hæstiréttur mat það svo að þó árás Lofts hafi verið hrottaleg og tilefnislaus hafi hann ekki gert sér grein fyrir því að hún gæti leitt Ragnar til dauða. Loftur var dæmdur til 3 ára fangelsisvistar fyrir manndrápið.Ákæruvaldið gegn Lofti Jens MagnússyniÞriggja ára fangelsi fyrir manndráp á Ásláki

2005
 15. maí 2005

+Stutt lýsing Hnífsárás í veislu Staður Kópavogur Þolandi  Víetnamskur maður Gerandi ~33 ára  víetnamskur maður Dómur 16 ár Phong Van Vu lést af völdum innvortis blæðinga í brjóstholi. Phong var stunginn í brjóstkassa og víðar með þeim afleiðingum að hnífurinn gekk inn í bæði lungu og lungnaslagæð og í gegnum þind hans. Phong og maður að nafni Phu Tién Nguyén (1972–) voru í veislu í Kópavogi og höfðu deilt í töluverðan tíma um hvor ætti að sýna hinum meiri virðingu sökum aldurs, en það er hefð í heimalandi þeirra að hinn yngri sýni hinum eldi meiri virðingu. Eftir þrálátar deilur á Phong að hafa veitt Phu höfuðhögg og Phu þá reiðst. Hann greip til hnífs sem hann hafði í vasa sínum og lagði til Phong. Vitni á staðnum sögðu að árásin hafi verið einbeitt og af ásetningi og töldu dómarar framburð Phu um að um sjálfsvörn væri að ræða ótrúverðuga. Phu réðst á Phong og veitti honum áverka á hálsi, handlegg, kvið og brjóstkassa sem leiddi hann til dauða. Vitni sem reyndi að stíga á milli hlaut stungusár við mjöðm af völdum Phu. Það tók töluverð átök að stoppa árás Phu, en þegar það hafði tekist reyndi Phu aftur að ráðast á Phong og leitaði að nýjum vopnum. Dómurum þótti Phu ekki eiga sér neinar málsbætur og var hann dæmdur til 16 ára fangelsisvistar af Hæstarétti þann 6. apríl 2006.Dómur í máli Phu Tién Nguyén Sextán ár fyrir manndráp Sextán ár fyrir manndráp Fékk sextán ára dóm fyrir hnífstunguárás Ákærður fyrir að drepa mann með hnífsstungum

 14. ágúst 2005

+Stutt lýsing Hnífsárás Staður  Herstöðin í Keflavík Þolandi ~20 ára kvenkyns  bandarískur hermaður Gerandi (Mögulega) ~21 árs  bandarískur hermaður (sýknaður) Dómur Hermaðurinn Ashley Turner (1985–2005) fannst látin í kompu nálægt líkamsræktarstöð hermanna á herstöðinni á Keflavíkurflugvelli, en hún hafði verið falin þar. Miklir áverkar voru á líkama Turners en hún hafði einnig hlotið stungusár í hnakka sem talið er að hafi leitt hana til dauða. Herlögreglan handtók Calvin Eugene Hill (1984–) sem var talinn hafa ráðist á Turner á stigagangi í blokk á herstöðinni, en vitni lýstu vettvangi eins og sláturhúsi. Turner var enn á lífi er hún fannst en var úrskurðuð látin þegar komið var með hana á hersjúkrahús á Vellinum. Hill og Turner höfðu átt í deilum eftir að Hill hafði stolið greiðslukorti hennar ásamt öðrum hermanni og tekið út af því miklar fjárhæðir. Hill var enn að bíða niðurstöðu í því máli þegar morðið átti sér stað. Bandarískir sérfræðingar voru sendir til landsins til að rannsaka vettvang. Blóð úr Turner fannst á skóm Hill og átti hann yfir höfði sér lífstíðar- eða dauðadóm ef hann yrði fundinn sekur. Herinn tók að fullu við rannsókn málsins eftir að í ljós kom að engir Íslendingar tengdust málinu, og Hill var í kjölfarið fluttur á herstöð bandaríska hersins í Þýskalandi þar sem hann var áfram yfirheyrður. Hann neitaði sök allan tímann og var sýknaður af öllum kærum fyrir herrétti. Kom það varnarliðinu mjög á óvart þar sem allir höfðu talið óvéfengjanlegt að Hill væri morðinginn. Foreldrar Turners voru mjög ósáttir með meðferð málsins og gagnrýndu harðlega hve langan tíma rannsóknin tók. Einnig gagnrýndu þau það að Hill hafi verið leyft að búa í sama stigagangi og Turner þrátt fyrir að hann hafi stolið af henni háum fjárhæðum og hún átt að vitna gegn honum í því máli. Ef engin ný sönnunargögn koma upp sem benda á að einhver annar gæti verið morðingi Turners, eða gefa staðfestingu á sekt Hills, mun engum verða refsað fyrir morðið. Þó flestir telji ótvírætt að Hill sé morðingi Turners, virðist málið vera óupplýst.Vitnið reyndi að komast undanStungusár var á hnakkaUng varnarliðskona stungin til banaBandarískir sérfræðingar komnirFer fyrir herréttValið í kviðdóm fyrir réttarhöldVerjendur segja galla vera á rannsóknGæti verið dæmdur til dauða fyrir morðEngum refsað fyrir morðið

 20. ágúst 2005

+Stutt lýsing Uppdópaður maður veitist að félaga sínum með hníf Staður Reykjavík Þolandi ~20 ára maður Gerandi Maður Dómur 14½ ár Bragi Halldórsson (1985–2005) fannst látinn í íbúð á Hverfisgötu að morgni menningarnætur 2005. Bragi var gestkomandi í íbúðinni en þar bjó Sigurður Freyr Kristmundsson, ásamt hjónum sem áttu íbúðina. Sigurður, Bragi og húsbóndinn sátu og töluðu saman við eldhúsborðið. Sigurður segist hafa gripið 14 cm flökunarhníf sem þarna var til þess að leggja áherslu á orð sín, en hann kvaðst ekki muna um hvað var rætt. Sigurður segir að hann og Bragi hafi staðið upp samtímis og hnífurinn í kjölfarið stungist í Braga. Vitni segja hins vegar að Bragi hafi setið kyrr og aðeins Sigurður hafi staðið upp. Einnig sagði finnskur réttarmeinafræðingur að töluverðu afli hefði þurft að beita til að stinga Braga á þennan hátt, en hnífurinn gekk í gegnum rússkinnsjakka Braga, skinn, brjósk, lifur og hjarta. Reynt var að bjarga Braga en honum blæddi út. Sigurður flúði vettvang en sneri fljótt aftur og var þá handtekinn af lögreglu. Í blóði hans fannst bæði amfetamín og kókaín, en Sigurður hafði neytt eiturlyfja marga daga í röð fyrir morðið, sem og drukkið áfengi. Héraðsdómur Reykjavíkur dæmdi Sigurð sakhæfan og til 14 ára og 6 mánaða fangelsisvistar fyrir morðið í febrúar 2006. Sigurður er sonur Kristmundar sem framdi morðið á Guðjóni Atla 1976.Rak flökunarhníf beint í hjartastaðDæmdur til 14 1/2 árs fangelsisvistarJátaði á sig morð við HverfisgötuÞegar fíkniefnaneysla leiðir til morðs

2007
 29. júlí 2007

+Stutt lýsing Maður skotinn með riffli. Morðinginn svipti sig svo lífi. Staður Reykjavík Þolandi ~35 ára maður Gerandi ~38 ára maður Dómur Stefán Jónsson (1972–2007) var skotinn til bana á Sæbraut í Reykjavík. Árásarmaðurinn, Tómas Björnsson (1969–2007), notaði tuttugu og tveggja kalibera tékkneskan riffill til verksins. Stefán náði að forða sér áður en árásarmaðurinn skyti aftur og var honum hleypt inn í sendiferðabíl. Ökumaður sendiferðabílsins tók svo eftir því að Stefán hreyfði sig ekki og keyrði hann að Laugardalslaug þar sem hann og starfsmenn laugarinnar reyndu að koma Stefáni aftur til lífs meðan beðið var eftir sjúkrabíl. Stefán var úrskurðaður látinn á Landspítalanum stuttu síðar. Árásarmaðurinn keyrði á Þingvelli þar sem hann svipti sig lífi með sama skotvopni. Skildi hann eftir bréf þar sem hann útskýrði gjörðir sínar. Tómas hafði myrt elskhuga fyrrum konu sinnar.Horfði á morðingjann hlaða riffilinn aftur og forðaði sérMyrti elskhuga fyrrverandi konu sinnar og svipti sig svo lífi 

 7. október 2007

+Stutt lýsing Höfuðáverkar Staður Þolandi ~44 ára maður Gerandi Maður Dómur 16 ár Borgþór Gústafsson (1963–2007) lést eftir mikla höfuðáverka. Ákærði, Þórarinn Gíslason, neitaði sök og bar við minnisleysi sökum drykkju og lyfjaneyslu. Dómarar töldu sök Þórarins óvéfengjanlega og var Þórarinn í kjölfarið dæmdur í 16 ára fangelsi af Héraðsdómi Reykjavíkur þann 22. maí 2008.Dómur í máli Þórarins Gíslasonar
 17. ágúst 2009

+Stutt lýsing Höfuðáverkar Staður Hafnarfjörður Þolandi ~31 árs maður Gerandi ~31 árs maður Dómur 16 ár Bragi Friðþjófsson (1978–2009) lést eftir höfuðáverka af völdum Bjarka Freys Sigurgeirssonar (1978–2020) í herbergi Bjarka í Hafnarfirði. Bjarki játaði morðið að hluta og var dæmdur í 16 ára fangelsisvist af Héraðsdómi Reykjaness þann 30. nóvember 2009.Dómur í máli Bjarka Freys SigurgeirssonarBjarki Freyr fékk 16 ár
2010 - 2019
2010
 8. maí 2010

+Stutt lýsing Tilefnislaus líkamsárás. Staður Reykjanesbær Þolandi ~53 ára maður Gerandi ~31 árs maður Dómur 16 ár Haukur Sigurðsson (1957–2010) lést eftir mikla áverka sem Ellert Sævarsson (1979–) veitti honum. Ellert játaði á sig morðið en hann var bæði undir áhrifum áfengis og amfetamíns er morðið átti sér stað. Ellert mætti Hauki á göngu í Reykjanesbæ og taldi af einhverjum ástæðum að Haukur væri barnaníðingur. Haukur og Ellert þekktust ekki og var árásin að öllu tilefnislaus. Hann veittist að Hauki eftir einhver orðaskipti og barði, sparkaði í hann þar sem hann lá í jörðinni og að endingu kastaði hann hellustein sem hann fann í höfuð Hauks, með þeim afleiðingum að hann lést. Blaðberi fann lík Hauks og hringdi á lögreglu. Ellert var dæmdur í 16 ára fangelsi af Héraðsdómi Reykjaness þann 27. september 2010.Dómur í máli Ellerts SævarssonarSuðurnesjamorðiðJátaði manndráp fyrir dómiMorðið í Reykjanesbæ 

 15. ágúst 2010

+Stutt lýsing Hnífsárás á heimili StaðurHafnarfjörður Þolandi ~37 ára framkvæmdastjóri sælgætisgerðarinnar Góu Gerandi ~23 ára maður ástfanginn af kærustu hans Dómur 16 ár Hannes Þór Helgason (1973–2010) var stunginn til bana og játaði Gunnar Rúnar Sigurþórsson (1987–) að hafa myrt Hannes og var hann dæmdur í 16 ára fangelsi af hæstarétti árið 2011. Málið tengdist kærustu Hannesar en Gunnar var ástfanginn af henni. Gunnar hafði árinu áður birt myndband af sér þar sem hann lýsti yfir eldheitri ást sinni á þessari kærustu Hannesar.Hæstiréttur dæmir Gunnar Rúnar í 16 ára fangelsi 2011

 14. nóvember 2010

+Stutt lýsing Maður gengur í skrokk á föður sínum. Staður Þolandi 61 árs tónlistarmaður Gerandi 31 árs sonur hans Dómur 14 ár Ólafur Þórðarson, tónlistarmaður, (1949–2011) varð fyrir líkamsárás þann 14. nóvember 2010 og lést af völdum þeirra áverka sem hann hlaut í árásinni þann 4. desember 2011. Ákærði, sonur Ólafs, Þorvarður Davíð Ólafsson (1979–2013) játaði að hafa veitt föður sínum áverkana sem leiddu til andláts Ólafs. Þorvarður, sem var undir áhrifum áfengis og fíkniefna, hlaut 14 ára fangelsisdóm í Héraðsdómi.https://www.heradsdomstolar.is/default.aspx?pageid=347c3bb1-8926–11e5-80c6-005056bc6a40&id=bf9a216d-3c7e-430f-8b87-aa0c0ddc7c6chttp://www.visir.is/g/2011111209593

2011
 12. maí 2011

+Stutt lýsing Staður Heiðmörk, nærri Reykjavík Þolandi ~21 árs kona Gerandi 25 ára sambýlismaður hennar Dómur Ósakhæfur Þóra Elín Þorvaldsdóttir (1990–2011) var kyrkt af sambýlismanni sínum og barnsföður, Axel Eskfjörð Jóhannssyni, í Heiðmörk. Axel keyrði hana upp á Landspítalann eftir að hún lést og gaf sig fram. Hann var dæmdur ósakhæfur og var vistaður á réttargeðdeild.Dómur í máli Axels JóhannssonarAxel Jóhannsson leiddur fyrir dómara 

 2. júlí 2011

+Stutt lýsing Móðir kyrkir nýfætt barn sitt og sker í andlit þess Staður Reykjavík Þolandi Nýfætt barn Gerandi  Litháensk kona Dómur 2 ár Agné Krataviciuté sögð hafa kyrkt nýfætt sveinbarn sitt þar til það lést á baðherbergi á Hót­el Frón. Barnið var líka með skurðáverka á andliti. Agné neitaði sök en var dæmd til 2 ára fangelsisvistar þann 28. mars 2012.Dómur í máli Agné Krataviciuté

 14. júlí 2011

+Stutt lýsing Maður stunginn til bana á veitingastað Staður Reykjavík Þolandi ~45 ára maður Gerandi ~39 ára maður Dómur 16 ár Hilmar Þórir Ólafsson (1966–2011) var stunginn til bana á veitingastaðnum Monte Carlo í Reykjavík. Redouane Naoui (1972–) var sakfelldur fyrir morðið og var dæmdur í 16 ára fangelsi af Héraðsdómi Reykjavíkur þann 24. nóvember 2011.Dómur í máli Redouane Naoui
 3. febrúar 2012

+Stutt lýsing Hnífsárás Staður Hafnarfjörður Þolandi ~36 ára kona Gerandi ~23 ára unnusti hennar Dómur 16 ár Þóra Eyjalín Gísladóttir (1976–2012) var stungin til bana í Hafnarfirði. Hlífar Vatnar Stefánsson (1989–), unnusti hinnar látnu, játaði á sig morðið og var dæmdur í 16 ára fangelsi af Hæstarétti þann 17. janúar 2013.Dómur í máli Hlífars Vatnars Stefánssonar

2013
 17. mars 2013

+Stutt lýsing Maður hristir ungt barn sitt harkalega. Staður Þolandi 5 mánaða stúlka Gerandi  Breskur faðir hennar Dómur 5 ár Scott James Carcary var sagður hafa hrist fimm mánaða gamla dóttur sína það harkalega að hún lést nokkrum tímum síðar. Scott neitar sök en var dæmdur í 5 ára fangelsi í Héraðsdómi Reykjavíkur þann 10. apríl 2014.Dómur í máli Scott James Carcary

 7. maí 2013

+Stutt lýsing Hnífsárás Staður Egilsstaðir Þolandi ~60 ára maður Gerandi ~25 ára maður Dómur 16 ár Karl Jónsson (1953–2013) stunginn til bana á heimili sínu á Egilsstöðum. Friðrik Brynjar Friðriksson (1988–) var dæmdur í 16 ára fangelsi fyrir morðið af Héraðsdómi Austurlands þann 23. október 2013. Hæstiréttur staðfesti þann dóm þann 18. júní 2014.Dómur í máli Friðriks Brynjars Friðrikssonar[www.mbl.is/frettir/innlent/2014/06/18/stadfestir_16_ara_fangelsisdom/ Staðfestir 16 ára fangelsisdóm]

 27. september 2014

+Stutt lýsing Kyrking Staður Reykjavík Þolandi 26 ára kona Gerandi 29 ára  pólskur eiginmaður hennar Dómur Ríkissaksóknari hefur gefið út ákæru fyrir manndráp á hendur 29 ára gömlum karlmanni, Mariusz Brozio (1985– ). Hann er sakaður um að hafa orðið 26 ára eiginkonu sinni að bana í íbúð þeirra í Stelkshólum þann 27. september 2014. Maðurinn er talinn hafa banað henni með því að þrengja að öndunarvegi hennar.http://www.visir.is/g/2015150229693

2015
 14. febrúar 2015

+Stutt lýsing Hnífsárás Staður Hafnarfjörður Þolandi ~41 árs maður Gerandi  Pólsk kona Dómur 16 ár Danuta Kaliszewska stakk sambýlismann sinn til bana á heimili þeirra. Hún var dæmd í 16 ára fangelsi. Hún neitaði sök.http://www.visir.is/manndrap-i-hafnarfirdi--daemd-i-16-ara-fangelsi/article/2015150719954

 2. október 2015

+Stutt lýsing Kyrking Staður Akranes Þolandi Maður Gerandi Maður Dómur 16 ár Maður játaði að hafa sett hendur um háls manns á Akranesi og hert að. Hann hefur einnig játað að hafa sett reim um háls mannsins og hert.http://www.ruv.is/frett/jatar-ad-hafa-hert-ad-halsi-manns-med-reim Gunnar Örn í 16 ára fangelsi fyrir morð (RÚV 27.10.2016)

 október 2015

+Stutt lýsing Mennirnir bjuggu báðir í búsetukjarna fyrir geðfatlaða Staður Reykjavík Þolandi Maður Gerandi Maður Dómur Maður fannst myrtur við Miklubraut. Grunaður maður var handtekinn.Manndráp við Miklubraut Skoðað 19. janúar 2016. Maðurinn sem dó og sá sem ákærður var fyrir manndráp bjuggu í búsetukjarna fyrir geðfatlaða við Hringbraut Ákærður fyrir manndráp á Hringbraut (Vísir 25. janúar 2016)

 13. apríl 2016

+Stutt lýsing Maður skýtur konu sína og síðan sjálfan sig Staður Akranes Þolandi 54 ára  rússnesk kona Gerandi Íslenskur eiginmaður hennar Dómur Guðmundur Valur Óskarsson skaut eiginkonu sína til bana á Akranesi og framdi því næst sjálfsmorð.http://www.visir.is/myrti-konu-sina-og-svipti-sig-sidan-lifi/article/2016160419531 Konan hét Nadezda Edda Tarasova og var rússnesk. Hún var 54 ára en Guðmundur var á sjötugsaldri og hafði glímt við langvarandi veikindi.http://www.visir.is/nofn-hjonanna-sem-fundust-latin-a-akranesi/article/2016160419344

2017
 14. janúar 2017

+Stutt lýsing  Grænlenskur sjómaður tekur stúlku upp í bíl sinni niðri í  miðbæ Reykjavíkur og kastar henni út í sjó á  Suðurlandi. Staður Suðurland Þolandi 20 ára kona Gerandi 30 ára  grænlenskur sjómaður Dómur 19 ár Birna Brjánsdóttir fannst látin í fjöru við Selvogsvita þann 22. janúar eftir að hafa verið týnd í rúma viku. 2 menn, grænlenskir sjómenn af togaranum Polar Nanoq, voru grunaðir um verknaðinn og sátu í haldi. Síðar beindist grunurinn að öðrum mannanna, Thomasi Möller Olsen sem situr í haldi. Hann neitar enn sök. Blóðblettir úr Birnu fundust meðal annars í bíl sem hann tók á leigu og öryggismyndavélar í Reykjavík og Hafnarfirði náðu myndum af bílnum. Olsen fékk 19 ára fangelsisdóm fyrir morðið og fíkniefnainnflutning. Honum til refsiþyngdar var metið að hann hafi reynt að afvegaleiða lögreglu og varpa sök á félaga sinn.Thomas fékk þyngri dóm fyrir að varpa sök á skipsfélaga sinn Vísir skoðað 29 sept. 2017.

 7. júní 2017

+Stutt lýsing Árásin er talin hafa tengst handrukkun Staður Mosfellsdalur, Mosfellsbær Þolandi Maður Gerandi Tveir menn Dómur6 ár Arnar Jónsson Aspar lést við árás að Æsustöðum í Mosfellsdal. Árásin er talin hafa tengst handrukkun. Sex voru handtekin, fimm karlar og ein kona. Tveir hinna handteknu voru dæmdir í febrúar Rúv, skoðað 8. júní 2017.

 21. september 2017

+Stutt lýsing Líkamsárás Staður Reykjavík Þolandi Kona frá  Lettlandi Gerandi Hælisleitandi frá Jemen Dómur 16 ár Erlend kona á fimmtugsaldri varð fyrir líkamsárás að kvöldi til á Hagamel 18. Hún varð úrskurðuð látin á Landspítalanum. Tveir karlmenn voru handteknir á vettvangi, annar var erlendur ríkisborgari á fertugsaldri og var hann gestkomandi, en hinn var Íslendingur á þrítugsaldri og búsettur í húsinu. Konan sem lést bjó einnig í húsinu.Manndráp á Melunum Vísir, skoðað 22. september 2017. Maðurinn var hælisleitandi frá Jemen en konan, Sanita Braune, frá Lettlandi.Hinn grunaði í Hagamelsmálinu úrskurðaður í fjögurra vikna gæsluvarðhald Vísir, skoðað 29. sept. 2017. Maðurinn, Khaled Cairo, hafði slegið Sanitu með glerflöskum og slökkvitæki. Hann kvaðst vera ósáttur að hún hafi verið í tygjum við blökkumann. Cairo hegðaði sér undarlega í samskiptum við lögreglu og í dómssal. Hann var þó ekki metinn ósakhæfur eða siðblindur og var dæmdur í 16 ára fangelsi.Dæmdur í 16 ára fangelsi fyrir manndráp á Hagamel Vísir, skoðað 18. apríl, 2018.

 3. desember 2017

+Stutt lýsing Hnífsárás um nótt Staður Reykjavík Þolandi 20 ára  albanskur maður Gerandi 25 ára Íslendingur Dómur17 ár Tveir albanskir karlmenn voru stungnir af íslenskum karlmanni á þrítugsaldri á Austurvelli um miðja nótt í kjölfar slagsmála. Annar maðurinn lést nokkrum dögum síðar á sjúkrahúsi.Látinn eftir hnífsstunguárás á Austurvelli Rúv, skoðað 9. des. 2017. Gerandinn Dagur Hoe Sigurjónsson (1992– ) var ákærður fyrir að bana hinum albanska Klevis Sula (1997–2017) á Austurvelli í byrjun desember 2017. Samkvæmt ákærunni stakk hann Sula fjórum sinnum. Dagur var jafnframt ákærður fyrir tilraun til manndráps með því að hafa við sama tilefni stungið annan albanskan mann þrisvar þannig að sá hlaut meðal annars slagæðablæðingu.http://www.ruv.is/frett/akaerdur-fyrir-mord-og-manndrapstilraun Dagur var dæmdur í 17 ára fangelsi.Dagur Hoe dæmdur í 17 ára fangelsi Vísir, skoðað 16. júlí 2018
 31. mars 2018

+Stutt lýsing Maður banar bróður sínum í Árnessýslu Staður Suðurland Þolandi 65 ára maður Gerandi Bróðir hins látna Dómur7 ár, síðar lengt í 14 ár Ragnar Lýðsson (24. nóvember 1952–31. mars 2018) fannst látinn á bænum Gýgjarhóli II í Árnessýslu. Þrír bræður voru á staðnum er atvik átti sér stað. Valur Lýðsson, bróðir Ragnars og ábúandi á bænum tilkynnti um andlátið. Frásögn hans af hvernig á andlátið bar til þótti ótrúverðug og í framhaldinu var hann grunaður um manndráp. Þriðja bróðurnum var sleppt að lokinni skýrslutöku, hann var sofandi þegar umrædd átók áttu sér stað. Ummerki voru um átök á vettvangi og bráðabirgðakrufning leiddi í ljós að áverkar á líkinu hafi orðið Ragnari að bana.Bróðirinn grunaður um manndráp Rúv, skoðað 3. apríl, 2018.

 8. desember 2019

+Stutt lýsing Manni hrint af svölum. Staður Úlfarsárdalur Þolandi Litáskur karlmaður á fimmtugsaldri Gerandi Litáskur karlmaður á sextugsaldri Ákærður fyrir morð með því að kasta manni fram af svölumVísir, skoðað 9 sept 2020 Dómur SýknaðurLitáskur maður á fimmtugsaldri fannst látinn fyrir utan fjölbýlishús í Grafarholti. Arturas Leimontas er sagður hafa ráðist á manninn og kastað honum svo fram af svölum íbúðarinnar með þeim afleiðingum að hann lést skömmu síðar. Arturas neitaði sök en var dæmdur í 16 ára fangelsi í Héraðsdómi en var síðar sýknaður í Landsrétti. Landsréttur hélt því fram að enginn vitni gætu staðfest það sem Arturas var gefið að sök og að gögn úr réttarmeinafræðirannsókn málsins stæðust ekki.
2020 - 2029
2020
 28. mars 2020
+Stutt lýsing Kona fannst látin á heimili sínu. Staður Sandgerði Þolandi Kona á sextugsaldri Gerandi Maður á sextugsaldri, sambýlismaður konunnar
Gæsluvarðhald framlengt...Rúv, skoðað 20. apríl 2020 Dómur 14 árBjörg Ástríðardóttir (1968–2020) fannst látin á heimili sínu í Sandgerði þar sem hún bjó með eiginmanni sínum. Ragnar Sigurður Jónsson (1965– ), eiginmaður Bjargar, var handtekinn 4 dögum síðar grunaður um að hafa banað eiginkonu sinni með því að hafa þrengt að hálsi hennar þar til hún lést. Ragnar bar við minnisleysi sökum drykkju en var dæmdur í 14 ára fangelsi í júní 2021.

 6. apríl 2020
+Stutt lýsing Sonur réðst á móður og stjúpföður með hnífi Staður Hafnarfjörður Þolandi Móðir geranda Gerandi Maður á þrítugsaldri 
Morðið í Hafnarfirði...Vísir, skoðað 15. apríl 2020 DómurFellt niður vegna andláts geranda.Maður á þrítugsaldri veittist að móður sinni og sambýlismanni hennar með hníf með þeim afleiðingum að móðir mannsins lést. Hann stakk móður sína tvívegis og veitti sambýlismanni hennnar stungusár á höku og á handlegg. Maðurinn svipti sig lífi á réttargeðdeild Landspítalans á jóladag 2020 og var málið fellt niður.
 25. júní 2020
+Stutt lýsing Maður kveikti í húsi á Bræðraborgarstíg Staður Reykjavík Þolandi 3 Pólverjar Gerandi Maður á sjötugsaldri 
[bruninn-a-braedraborgarstig-talinn-manndrap-af-asetningi Bruninn á Bræðraborgastíg talinn manndráp af ásetningi]Vísir, skoðað 25. júlí 2020 Dómur Ósakhæfur 3 Pólverjar létu lífið og 4 slösuðust eftir íkveikju á Bræðraborgarstíg. Marek Moszczynski var handtekinn skömmu síðar við rússnenska sendiráðið grunaður um íkveikjuna. Marek hafði sýnt undarlega hegðun dagana fyrir íkveikjuna og var dæmdur ósakhæfur í Landsrétti og gert að sæta öryggisgæslu á viðeigandi stofnun (réttargeðdeild).
 13. febrúar 2021
+Stutt lýsing Morð í austur-Reykjavík, skotið á mann fyrir utan heimili hans í Rauðagerði. Staður Reykjavík Þolandi Maður á fertugsaldri Gerandi 4 einstaklingar. Dómur 16 árArmando Beqirai (1988–2021) var skotinn níu sinnum fyrir utan heimili sitt í Rauðagerði. Angjelin Sterkaj (1986–) játaði að hafa banað Armando. Claudia Sofiu Coelho Carvalho, Murat Selivrada, Shpetim Qerimi voru einnig gert að sök samverknað í morðinu á Armando. Murat er sagður hafa vísað Claudiu á tvær bifreiðar í umsjón Armando sem hún sat fyrir og gerði Angjelin viðvart um ferðir Armandos þetta kvöld. Shpetim Qerimi var sakaður um að hafa ekið Angjelin að heimili Armando. Angjelin var dæmdur í 16 ára fanglesi og voru Claudia, Murat og Shepetim sýknuð í héraðsdómi. Landsréttur þyngdi dóminn töluvert og dæmdi Angjelin í 20 ára fanglesi og samverkamenn hanns í 14 ára fangelsi. Hæstaréttur mildaði dóminn og var Angjelin dæmdur í 16 ár, Claudia í 3 ár, Murat í 4 ár og Shpetim í 10 ár. Hæstiréttur sagði Landsrétt hafa skortið lagalega heimild í dómsúrskurð sínum. Á tímabili sátu 9 einstaklingar í gæsluvarðhaldi vegna málsins og er þetta ein umfangsmesta rannsókn í sögu lögreglunnar í seinni tíð.

2022
 4. júní 2022
+Stutt lýsing Maður fannst látinn fyrir utan heimili sitt í Barðavogi í Reykjavík. Staður Reykjavík Þolandi Maður á fimmtugsaldri. Gerandi Maður á þrítugsaldri. Dómur 16 árMagnús Aron dæmdur í sextán ára fangelsi í Barða­vogs­málinu Vísir, sótt 27/4 2023Gylfi Bergmann Heimisson (1975–2022) fannst látinn fyrir utan heimili sitt í Barðavogi. Nágranni Gylfa, Magnús Aron Magnússon (2001–) játaði á sig verknaðinn. Gylfi er sagður hafa bankað uppi hjá Magnúsi í risíbúð þar sem Magnús bjó með móður sinni sem lá þá inni á sjúkrahúsi. Ætlaði Gylfi þá að ræða við Magnús eftir að hann sló til annars nágranna kvöldið áður. Magnús er þá sagður hafa hrint Gylfa og átök brotist út í stiganum frá risinu. Átökin bárust út á malarplan fyrir framan húsið þar sem Magnús ítrekað sparkaði og kýldi Gylfa með þeim afleiðingum að hann lést. Magnús var dæmdur í 16 ára fangelsi í Héraðsdómi.

21. ágúst 2022

+Stutt lýsing Tveir látast eftir skotárás, árásarmaður og fórnarlamb.  StaðurBlönduós Þolandi Kona Gerandi Maður í kringum þrítugt Dómur Sonur hjónanna var ekki ákærður og málið fellt niður á grundvelli neyðarvarnar. Eva Hrund Pét­urs­dótt­ir (1969–2022) var skotin til bana á heimili sínu á Blönduósi og Kári Kárason, eiginmaður Evu, særðist einnig alvarlega. Árásarmaðurinn Brynjar Þór Scheel Guðmundsson (1986–2022) fannst einnig látinn á vettvangi. Brynjar fór inn um ólæstar dyr á heimili hjónana vopnaður afsagaðri haglabyssu og veiðihníf, Þegar Brynjar varð var við að gestir væru í húsinu sneri hann aftur út og Kári á eftir honum. Orðaskipti urðu á milli Kára og Brynjars sem enduðu með því að Brynjar skaut Kára í kviðinn. Því næst sneri Brynjar aftur inn í húsið og skaut Evu í höfuðið þar sem hún stóð inni í stofu. Þegar Brynjar var að endurhlaða byssuna náði sonur hjónana sem var gestkomandi í húsinu að afvopna Brynjar og yfirbuga hann með þeim afleiðingum að hann lést út frá súrefnisskorti. Lögregla hafði áður haft afskipti af Brynjari vegna hótana í garð hjónanna. Sonur hjónanna var ekki ákærður og málið fellt niður á grundvelli neyðarvarnar.

 3. október 2022
+Stutt lýsing Maður var stunginn til bana í heimahúsi á Ólafsfirði.Steinþór hafi stungið Tómas tvisvar Vísir, sótt 22. september 2023 Staður Ólafsfjörður ÞolandiTómas Waagfjörð, 47 ára  Gerandi Steinþór Einarsson, 37 ára Dómur 8 ár 8 ára fangelsi fyrir manndráp á Ólafsfirði 9. janúar 2024, Rúv.isTómas Waagfjörð (1976-2022) var stunginn til bana í heimahúsi á Ólafsfirði þar sem hann hugðist sækja eiginkonu sína eftir að hún leitaði til vinar eftir rifrildi þeirra hjóna. Steinþór Einarsson (1986-) vinur konunar reyndi um hríð að koma Tómasi út úr húsinu en án árangurs. Endaði það með því að Steinþór kastaði sólgleraugum sem hann bar á höfði sér í Tómas, við þar reiddist Tómas mikið og dróg upp hníf sem hann stakk Steinþór með bæði í kinn og læri. Í átökunum hlaut Tómas tvö stungusár á mjöðm sem leiddu til þess að hann lést. Steinþór bar fyrir dómi að um neyðarvörn væri að ræða en var þó á endanum dæmdur til 8 ára fangelsisvistar.

 2023 

 20. apríl 2023
+Stutt lýsing Pólskur maður var stunginn til bana á bílaplani í Hafnarfirði. Staður Hafnarfjörður ÞolandiBartolomiej Kamil Bielenda, 27 ára Gerandi 19 ára karlmaður Stúlkunni sleppt úr haldi og einn búinn að játa Vísir, sótt 24/4 2023 Dómur 12 árBartlomiej Kamil Bielenda (1996-2023) lést af sárum sínum eftir að hafa orðið fyrir stunguárás á bílastæði við Fjarðarkaup í Hafnafirði.
Sæmundur Tryggvi Norðquist Sæmundsson (2004-) gekkst við því að hafa umrætt kvöld hafa hitt á Bartlomiej á Íslenska Rokkbarnum þar sem Sæmundur var ásamt öðrum, til orðaskipta hafi komið á milli mannana vegna fíkniefnaskuldar sem hafi svo brotist út í átök hinum megin við götuna á bílastæðinu við Fjarðarkaup. Sæmundur ásamt tveimur mönnum eru sagðir hafa ráðist að Bartlomiej. Sæmundur á þá að hafa stungið Bartlomiej sex sinnum sem leiddi til dauða hans. Fjórir voru ákærðir í málinu, þrír drengir ásamt einnar stúlku sem tók atlöguna upp á myndband. Sæmundur hlaut 12 ára dóm og samverkamenn hans 4 ár hver, stúlkan hlaut 6 mánuði skilorðsbundna. Við dóm var tekið tillit til geranda sökum ungs aldurs þeirra. 

27. apríl 2023
+Stutt lýsing Konu ráðinn bani í heimahúsi Staður Selfoss ÞolandiSofia Sarmite Kolesnikova, 28 ára  Gerandi Daníel Andri Einarsson  Vísir sótt 18/6 2023 Dómur Gerandi lést erlendis áður en hann hlaut dóm. 

17. júní 2023
+Stutt lýsing Maður var stunginn til bana í Hafnarfirði.  Staður Hafnarfjörður Þolandi Pólskur karlmaður  Gerandi Meðleigjandi, Pólskur karlmaður  Dómur 16 árJaroslaw Stanislaw Kaminski (1977-2023) lést eftir að meðleigjandi hans Maciej Jakub Talik (1984-) stakk hann fimm sinnum í íbúð þeirra í Hafnarfirði. Mennirnir höfðu sama kvöld farið út á lífið en þegar aftur var komið í heimahúsið hafi Maciej krafið Jaroslaw um ógreidda fjármuni sem hann hafi átt að skulda Maciej fyrir leigu. Til átaka hafi komið milli mannana sem endaði með því að Jaroslaw lést af sárum sínum. Maciej bar fyrir sig neyðarvörn en var dæmdur til 16 ára fangelsis vistar í Landsrétti.

 24. júní 2023 
Stutt lýsing Maður lést eftir líkamsárás á skemmtistað í miðbæ Reykjavíkur. Staður Reykjavík Þolandi Litáískur karlmaður Gerandi Maður á þrítugsaldri  Dómur2 árKarolis Zelenkauskas (1998-2023) lést eftir að hafa verið sleginn með einu lófahöggi í andlitið á skemmtistaðnum LÚX með þeim afleiðingum að hann lést. Ákærði var ekki talinn hafa ætlað að myrða Karolis og var dæmdur í 2 ára fangelsi.

 21. september 2023 
Stutt lýsing Maður fannst látinn á heimili sínu með fjölda áverka. Sambýliskona hans var handtekin, grunuð um verknaðinn. Staður Bátavogur, Reykjavík Þolandi Maður á sextugsaldri Gerandi Dagbjört Rúnarsdóttir Dómur 16 ár https://www.mbl.is/frettir/innlent/2024/07/25/dagbjort_daemd_i_10_ara_fangelsi_fyrir_likamsaras/Karlmaður á sextugsaldri lést eftir að sambýliskona hans Dagbjört Rúnarsdóttir (1981-) veitti honum áverka í íbúð hennar í Bátavogi. Dagbjört er sögð hafa dagana 22.-23. september beitt sambýlismann sinn ítrekuðu grófu líkamlegu ofbeldi yfir tveggja daga skeið með þeim afleiðingum að hann lést. Dagbjört tók atlöguna upp á símann sinn. Dagbjört kenndi manninum um að hafa valdið dauða hunds hennar sem fannst í frysti á vettvangi. Dagbjört var dæmd í 16 ára fangelsi árið 2025.

2024
 31. janúar

+Stutt lýsing Móðir banar barni í Kópavogi. StaðurKópavogur Þolandi 6 ára drengur Gerandi Móðir drengsins Dómur 18 ár6 ára drengur lést eftir að móðir hans bar kodda fyrir vit hans með þeim afleiðingum að drengurinn lést, því næst fór konan inn til eldri sonar síns þar sem hann svaf og þrýsti andliti hans í rúmið þannig hann gat ekki andað. Drengurinn náði þó að komast undan taki móður sinnar og flúði heimilið. Konan, sem er frá Írak, hafði verið búsett á Íslandi í um 4 ár þegar verknaðurinn var framinn. Konan var dæmd í 18 ára fangelsi í Héraðsdómi.

20. apríl
+Stutt lýsing Manni banað í sumarhúsi. Tveir litáskir karlmenn í gæsluvarðhaldi vegna gruns um morðið.  Vísir, 2/4 2024 StaðurKiðjaberg Þolandi Maður á fertugsaldri Gerandi Litáískur karlmaður Dómur 10 ár Tíu ára fangelsisdómur í Kiðjabergsmálinu Rúv, sótt 19. febrúar 2026

22. apríl
+Stutt lýsingKona fannst látin í heimahúsi. Grunur um saknæmt athæfi. Grunaður að hafa ráðið konu sinni bana Vísir, 23/4 2024 StaðurAkureyri Þolandi Kona um fimmtugt Gerandi Karlmaður á sjötugsaldri Dómur 12 ár [86]

22. ágúst

+Stutt lýsingHjón fundust látin í heimahúsi í Neskaupstað. Myrt með hamri. Andlát í Neskaupstað, komin er allgóð mynd af því sem gerðist Rúv, 23/8 2024 StaðurNeskaupstaður Þolendur Hjón á áttræðisaldri Gerandi Karlmaður á fimmtugsaldri, Alfreð ÞórðarsonAlfreð Erling murkaði lífið úr hjónunum með hamri Dv Dómur ÓsakhæfurHjón á áttræðisaldri fundust látin á heimili sínu á Neskaupstað eftir endurtekin hamarshögg í höfuðið af hálfu Alfreðs Þórðarsonar. Eftir árásina stal Alfreð bíl hjónanna og veitti lögreglan honum eftirför þegar bíllinn sást síðar í Reykjavík. Að eigin sögn var hann á leið til Hallgrímskirkju og ætlaði sér þar að kveikja í krossi. Sökum ranghugmynda Alfreðs og mikilla hugsanatruflana var hann metinn ósakhæfur.

24. ágúst

+Stutt lýsingStúlka lést af sárum sínum eftir stunguárás.Stúlkan lést af sárum sínum Vísir 31/8 2024 StaðurMiðbær Reykjavíkur Þolandi Bryndís Klara Birgisdóttir, 17 ára Gerandi 16 ára strákur Dómur 8 ár 

15. september

+Stutt lýsingFaðir myrti 10 ára dóttur sína.      Vísir 16/9 2024 StaðurKrýsuvík Þolandi 10 ára stúlka Gerandi Faðir stúlkunnar  Dómur 16 ár

24. október

+Stutt lýsingFertugur maður grunaður um morð á móður sinni.  Rúv 24/10 2024 StaðurReykjavík Þolandi Kona Gerandi Sonur hennar  Dómur 

2025
 11. mars

+Stutt lýsing Maður fannst þungt haldinn í Gufunesi í Grafarvogi. Hann lést skömmu síðar eftir komu á slysadeild. Þrír hafa verið ákærðir fyrir manndráp. [https://www.visir.is/g/20252735272d/hrotta-legu-of-beldi-lyst-i-a-kaeru-a-hendur-stefani-lukasi-og-matthiasi/  Hrotta­legu of­beldi lýst í á­kæru á hendur Stefáni, Lúkasi og Matthíasi Visir.is, sótt 4. Júní, 2025 StaðurReykjavík Þolandi Maður á sjötugsaldri Gerandi 3 karlmenn. 33 ára, 21 árs og 18 ára. Dómur 17 ár, 17 ár & 14 ár 

 11. apríl

+Stutt lýsing Kona banaði föður sínum á heimili þeirra. Hand­tekin vegna and­láts föður síns Visir.is, sótt 13. Apríl, 2025 StaðurGarðabær Þolandi Maður um áttrætt Gerandi Dóttir hans á þrítugsaldri Dómur 16 ár Margrét Löf dæmd í 16 ára fangelsi Vísir, sótt 16. desember 2025

 14. júní 

+Stutt lýsing Frönsk kona grunuð um að bana dóttur sinni og eiginmanni.  Visir.is, sótt 14. Júní, 2025 StaðurReykjavík Þolendur Dóttir hennar og eiginmaður Gerandi Móðir hennar og eiginkona hans Dómur 

Listar yfir morð á Íslandi
Listi yfir morð á Íslandi frá 1874–1969
Listi yfir morð á Íslandi frá 1970–1999
Listi yfir morð á Íslandi frá 2000

 Tilvísanir 

Flokkur:Glæpir á Íslandi
Flokkur:Listar tengdir Íslandi